સિંહસ્થ કુંભમાં સાધુ-સંતો અને સાધ્વીઓ મોટા પ્રમાણમાં ઊતરી પડે છે. ભારતભરના સાધુ-સંતોના અખાડા માટે સરકારે પણ વિશેષ વ્યવસ્થા ઊભી કરવી પડે છે. ઉજ્જૈનમાં તપોનિધિ નિરંજન અખાડા, પંચાયતી આનંદ અખાડા, પંચાયતી આહ્વાન અખાડા, પંચાયતી અગ્નિ અખાડા, પંચાયતી નયા ઉદાસીન અખાડા, મહાનિર્વાહ અખાડા, પંચઅટલ અખાડા, નિર્મલ અખાડા, પંચાયતી બડા ઉદાસીન અખાડા, નિર્વાન અગ્નિ અખાડા, દિગંબર અગ્નિ અખાડા, નિર્મોહી અગ્નિ અખાડા સહિત ભારતભરના અખાડાઓએ હાજરી આપી છે અને લાખો સંતો-મહંતો અને સાધ્વીઓએ શાહીસ્નાનમાં ભાગ લીધો હતો.